Elisabet av Holsten (død 1402)

Elisabet av Holsten (ca. 1340–1402) var datter av Gerhard III av Holsten-Rendsborg (–1340) og Sophie av Werle (død etter 1339). 

I 1361 forlovet hennes bror Henrik Elisabet med Håkon VI Magnusson, etter at denne tidligere har brutt sin forlovelse med Valdemar Atterdags datter Margrethe pga. farens erobring av Visby. Året etter ble bryllupet feiret på slottet i Pløn hvor en tysk ridder representerte Håkon.Elisabet, Grevinde af Holsten, Salmonsens konversationsleksikon. Besøkt 13. april 2016 

På vei til Sverige strandet Elisabets skip på dansk grunn, hvoretter hun ble tilbakeholdt av erkebiskopen av Lund og overlatt som fange til kongen. Atterdag fikk dermed forhandlet den tidligere forbindelsen mellom datteren Margrethe og Håkon på plass igjen. Først etter at bryllupet var overstått i april 1363 ble Elisabet sluppet fri mot en høy sum løsepenger. 

Hun tilbrakte deretter resten av sitt liv i kloster i stiftet Elten. Da abbedisse Irmgard de Monte døde den 25. juli 1365, overtok Elisabet hennes embete. Hun døde den 20. eller 21. oktober 1402.Weiden, Helge bei der: Schaumburgische Genealogie, Bückeburg : Grimme, 1966, s. 68

 Referanser 

Kategori:Abbedisser
Kategori:Tyske katolske ordenssøstre og nonner
Kategori:Augustinerkorfruer
Kategori:Benediktinerinner
Kategori:Schleswig-Holsteins historie
Kategori:Fødselsår ikke oppgitt
Kategori:Dødsfall i 1402